Diari Oficial de la Generalitat Valenciana


Sumari del DOGV 3649, del 21-12-1999 (1999/10077)

DECRET 222/1999, de 15 de desembre, del Govern Valencià, pel qual s'autoritza l'ampliació d'ensenyaments en la Universitat d'Alacant.
-------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/12/15/222/dof/vci/html**

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10380


Data del document
:   15-12-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat d'Alacant
    * legislació
    * títol d'estudis
    * universitat
    * centre d'ensenyament

DECRET 222/1999, de 15 de desembre, del Govern Valencià, pel qual s'autoritza l'ampliació d'ensenyaments en la Universitat d'Alacant. [1999/X10629]
  
La Universitat d'Alacant a fi d'adequar els ensenyaments que impartix a les noves directrius generals sobre titulacions universitàries, ha sol·licitat l'autorització per a implantar els ensenyaments universitaris que conduiran a obtindre els títols oficials d'enginyer tècnic en Informàtica de Gestió i enginyer tècnic en Informàtica de Sistemes, per transformació de l'antiga diplomatura en Informàtica, especialitats de Gestió i Sistemes, s'adjunta la memòria justificativa de les titulacions, i també l'acord del Consell Social de la Universitat que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana, va tindre coneixement de la sol·licitud de la Universitat d'Alacant, en la sessió de data 8 de setembre de 1997.
  
El Consell d'Universitats va emetre un informe favorable sobre la proposta d'implantació dels ensenyaments formulada per la Universitat d'Alacant, i va homologar els corresponents plans d'estudis, per mitjà de la Resolució de data 18 de setembre de 1992.
  
Per tot això, i havent complit els requisits que exigix l'article 9 de la Llei Orgànica 11/1983, de 25 d'agost, de Reforma Universitària, i el Reial Decret 557/1991, de 12 d'abril, sobre creació i reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i prèvia deliberació del Govern Valencià, en la reunió que tingué lloc el dia 15 de desembre de 1999,
  
DECRETE
  
Article únic
  
Autoritzar a la Universitat d'Alacant, la implantació i posada en funcionament amb efectes des de la data d'impartiment dels ensenyaments que conduiran a obtindre els títols oficials d'enginyer tècnic en Informàtica de Gestió i enginyer tècnic en Informàtica de Sistemes que organitzarà l'Escola Politècnica Superior a Sant Vicent del Raspeig (Alacant).
  
DISPOSICIONS FINALS
  
Primera
  
Faculta el conseller de Cultura, Educació i Ciència per dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 15 de desembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI